আর্ব বর্ণিত পক্ষাঘাত

আর্ব বর্ণিত পক্ষাঘাত () হল একধরনের স্নায়ুজনিত পক্ষাঘাত রোগ, যা মূলত পঞ্চম ও ষষ্ঠ গ্রীবাদেশীয় সুষুম্না স্নায়ু (C5, C6) ক্ষতিগ্রস্ত হলে শরীরে দেখা যায়। সাধারণত জন্মের সময় অসতর্কিত ভাবে শিশুর মাথা ধরে টানলে উপরোক্ত স্নায়ুতে টান লেগে এই পক্ষাঘাতের সৃষ্টি হয়। ক্ষতির প্রকৃতির উপর নির্ভর করে, পক্ষাঘাত কয়েক মাসের মধ্যে নিজে থেকেই সেরে যেতে পারে বা পুনর্বাসন থেরাপির প্রয়োজন হতে পারে, অথবা অস্ত্রোপচারের প্রয়োজন হতে পারে।

ইতিহাস
প্রখ্যাত ব্রিটিশ প্রসূতি বিশেষজ্ঞ উইলিয়াম স্মেলিকে প্রসূতি ব্র্যাকিয়াল প্লেক্সাস পালসির প্রথম চিকিৎসাবিজ্ঞানমূলক বর্ণনা দেওয়ার কৃতিত্ব দেওয়া হয়। ১৭৬৮ সালে তার মিডওয়াইফারি সম্পর্কিত গ্রন্থে, তিনি কঠিন প্রসবের পরে নবজাতকের ক্ষণস্থায়ী দ্বিপাক্ষিক বাহু পক্ষাঘাতের ঘটনাটি রিপোর্ট করেছিলেন।

১৮৫৫ সালে তার প্রাথমিক ফলাফল প্রকাশ করার পর, ১৮৬১ সালে, গিলাঁ বেঞ্জামিন ডুচেন "obstetric palsy of the brachial plexus" শব্দটি তৈরি করেন, যার ফলে বাহু এবং কাঁধে একই রকম পেশীর পক্ষাঘাত রয়েছে এমন চারটি শিশুর বিশ্লেষণ করা হয়। ১৮৭৪ সালে, উইলহেল্ম হেনরিখ আর্ব প্রাপ্তবয়স্ক ব্র্যাকিয়াল প্লেক্সাসের আঘাতের উপর তার থিসিসে এই সিদ্ধান্তে উপনীত হন যে ডেল্টয়েড, বাইসেপস এবং সাবস্ক্যাপুলারিসের পক্ষাঘাত বিচ্ছিন্ন পেরিফেরাল স্নায়ু ক্ষতের পরিবর্তে C5 এবং C6 স্তরে একটি রেডিকুলার ক্ষত থেকে উদ্ভূত হয়।

কারণ
রোধক প্রসব
প্রসবকালীন আঘাত (শিশুর মাথায় ঘাড়ের সাপেক্ষে একদিক থেকে বেশি টান দেওয়ার ফলে)
পড়ে গিয়ে ঘাড়ে চোট পেলে
অ্যানাস্থেসিয়া জনিত অসতর্কতা

ফলাফল
যেদিকে আঘাত লাগে, সেইদিকের হাতে পক্ষাঘাত দেখা দেয়।
বাইসেপস, ডেল্টয়েড, ব্র্যাকিয়ালিস, সুপ্রাস্পাইন্যাটাস, ইনফ্রাস্পাইন্যাটাস, সুপাইনেটর, ব্র্যাকিওরেডিয়ালিস ইত্যাদি বাহুসংলগ্ন পেশীগুলিতে পক্ষাঘাত দেখা যায়।
বাহু একদিকে ঝুলে থাকে এবং শরীরের দিকে লেগে থাকার পাশাপাশি বাহুর সম্মুখভাগ দেহমুখী হয়। 
পুরোবাহু টানটান সোজা থাকে এবং হাতের তালু উর্ধ্বমুখী হয়। (Waiter's tip hand)
বাহু মাথার উপরে তোলার এবং কনুই ভাঁজ ক্ষমতা লোপ পায়।
বাইসেপস প্রতিবর্ত ক্রিয়া এবং সুপাইনেটর প্রতিবর্ত ক্রিয়া নষ্ট হয়ে যায়।

তথ্যসূত্র

আরও দেখুন
ক্লাম্পকে বর্ণিত পক্ষাঘাত
আর্ব বিন্দু
আরও পড়ুন



বহিঃসংযোগ

বিষয়শ্রেণী:স্নায়বিক ব্যাধি